nibzard/narodne-novine-full-text-markdown huggingface dataset:
### NN 89/2025 (13.6.2025.), Rješenje o imenovanju ravnateljice Uprave za veterinarstvo i sigurnost hrane u Ministarstvu poljoprivrede, šumarstva i ribarstva

VLADA REPUBLIKE HRVATSKE

1239

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1., a u vezi s člankom 160. stavkom 3. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 5. lipnja 2025. donijela

RJEŠENJE

O IMENOVANJU RAVNATELJICE UPRAVE ZA VETERINARSTVO I SIGURNOST HRANE U MINISTARSTVU POLJOPRIVREDE,
 ŠUMARSTVA I RIBARSTVA

Imenuje se mr. sc. TATJANA KARAČIĆ, dr. med. vet., ravnateljicom Uprave za veterinarstvo i sigurnost hrane u Ministarstvu poljoprivrede, šumarstva i ribarstva, s danom 6. lipnja 2025., na razdoblje od četiri godine.

Klasa: UP/I 080-02/25-01/121

Urbroj: 50301-15/28-25-2

Zagreb, 5. lipnja 2025.

Predsjednik
 mr. sc. Andrej Plenković, v. r.
### NN 89/2025 (13.6.2025.), Rješenje o razrješenju ravnateljice Uprave za procjenu utjecaja na okoliš i održivo gospodarenje otpadom u Ministarstvu gospodarstva i održivog razvoja

VLADA REPUBLIKE HRVATSKE

1244

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 5. lipnja 2025. donijela

RJEŠENJE

O RAZRJEŠENJU RAVNATELJICE UPRAVE ZA PROCJENU UTJECAJA NA OKOLIŠ I ODRŽIVO GOSPODARENJE OTPADOM U MINISTARSTVU GOSPODARSTVA I ODRŽIVOG RAZVOJA

Razrješuje se ANAMARIJA MATAK položaja ravnateljice Uprave za procjenu utjecaja na okoliš i održivo gospodarenje otpadom u Ministarstvu gospodarstva i održivog razvoja, s danom 10. lipnja 2025., zbog isteka mandata.

Klasa: UP/I 080-02/25-02/92

Urbroj: 50301-15/07-25-2

Zagreb, 5. lipnja 2025.

Predsjednik
 mr. sc. Andrej Plenković, v. r.
### NN 89/2025 (13.6.2025.), Rješenje o imenovanju ravnatelja Uprave ribarstva u Ministarstvu poljoprivrede, šumarstva i ribarstva

VLADA REPUBLIKE HRVATSKE

1241

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1., a u vezi s člankom 160. stavkom 3. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 5. lipnja 2025. donijela

RJEŠENJE

O IMENOVANJU RAVNATELJA UPRAVE RIBARSTVA U MINISTARSTVU POLJOPRIVREDE, ŠUMARSTVA I RIBARSTVA

Imenuje se mr. sc. ANTE MIŠURA ravnateljem Uprave ribarstva u Ministarstvu poljoprivrede, šumarstva i ribarstva, s danom 6. lipnja 2025., na razdoblje od četiri godine.

Klasa: UP/I 080-02/25-01/123

Urbroj: 50301-15/28-25-2

Zagreb, 5. lipnja 2025.

Predsjednik
 mr. sc. Andrej Plenković, v. r.
### NN 89/2025 (13.6.2025.), Rješenje o imenovanju ravnateljice Uprave šumarstva, lovstva i drvne industrije u Ministarstvu poljoprivrede, šumarstva i ribarstva

VLADA REPUBLIKE HRVATSKE

1242

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1., a u vezi s člankom 160. stavkom 3. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 5. lipnja 2025. donijela

RJEŠENJE

O IMENOVANJU RAVNATELJICE UPRAVE ŠUMARSTVA, LOVSTVA I DRVNE INDUSTRIJE U MINISTARSTVU POLJOPRIVREDE,
 ŠUMARSTVA I RIBARSTVA

Imenuje se dr. sc. RENATA OJUROVIĆ ravnateljicom Uprave šumarstva, lovstva i drvne industrije u Ministarstvu poljoprivrede, šumarstva i ribarstva, s danom 6. lipnja 2025., na razdoblje od četiri godine.

Klasa: UP/I 080-02/25-01/126

Urbroj: 50301-15/28-25-2

Zagreb, 5. lipnja 2025.

Predsjednik
 mr. sc. Andrej Plenković, v. r.
### NN 89/2025 (13.6.2025.), Odluka o dodjeli priznanja Povelja Republike Hrvatske ženskoj klapi Luka Rijeka

PREDSJEDNIK REPUBLIKE HRVATSKE

1235

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI PRIZNANJA

Povelja Republike Hrvatske, za osobiti doprinos promicanju glazbene baštine autohtonog primorsko-istarskog i dalmatinskog glazbenog izričaja, u prigodi 40 godina djelovanja, dodjeljuje se

ŽENSKOJ KLAPI LUKA RIJEKA.

Klasa: 061-01/25-01/06

Urbroj: 71-05-01/4-25-01

Zagreb, 5. lipnja 2025.

Predsjednik
 Republike Hrvatske
 Zoran Milanović, v. r.
### NN 89/2025 (13.6.2025.), Odluka o dodjeli odlikovanja Reda Danice hrvatske s likom Franje Bučara Stipi Miočiću

PREDSJEDNIK REPUBLIKE HRVATSKE

1234

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O DODJELI ODLIKOVANJA

Redom Danice hrvatske s likom Franje Bučara, za uspješnu promociju ugleda i interesa Republike Hrvatske u Sjedinjenim Američkim Državama, kao i za iskazan ponos hrvatskim porijeklom i nasljeđem tijekom višegodišnje iznimne sportske karijere, odlikuje se

STIPE MIOČIĆ.

Klasa: 060-03/25-14/06

Urbroj: 71-05-01/4-25-01

Zagreb, 21. svibnja 2025.

Predsjednik
 Republike Hrvatske
 Zoran Milanović, v. r.
### NN 90/2025 (16.6.2025.), Odluka o donošenju Programa razvoja sektora mesnog govedarstva u Republici Hrvatskoj za razdoblje do 2030. godine i Akcijskog plana za provedbu Programa razvoja sektora mesnog govedarstva u Republici Hrvatskoj za razdoblje do 2027. godine

VLADA REPUBLIKE HRVATSKE

1253

Na temelju članka 1. stavka 2. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 12. lipnja 2025. donijela

ODLUKU

O DONOŠENJU PROGRAMA RAZVOJA SEKTORA MESNOG GOVEDARSTVA U REPUBLICI HRVATSKOJ ZA RAZDOBLJE DO 2030. GODINE I AKCIJSKOG PLANA ZA PROVEDBU PROGRAMA RAZVOJA SEKTORA MESNOG GOVEDARSTVA U REPUBLICI HRVATSKOJ ZA RAZDOBLJE DO 2027. GODINE

I.

Donosi se Program razvoja sektora mesnog govedarstva u Republici Hrvatskoj za razdoblje do 2030. godine i Akcijski plan za provedbu Programa razvoja sektora mesnog govedarstva u Republici Hrvatskoj za razdoblje do 2027. godine, u tekstu koji je Vladi Republike Hrvatske dostavilo Ministarstvo poljoprivrede, šumarstva i ribarstva aktom, klasa: 326-01/24-04/10, urbroj: 525-13/853-25-8, od 20. svibnja 2025.

II.

Financijska sredstva za provedbu Akcijskog plana iz točke I. ove Odluke osigurana su u Državnom proračunu Republike Hrvatske za 2025. godinu i projekcijama za 2026. i 2027. godinu, na pozicijama Ministarstva poljoprivrede, šumarstva i ribarstva u iznosu od 188.449.000,00 eura, od čega 49.596.000,00 u okviru izvora 551 Europskog poljoprivrednog jamstvenog fonda (EPJF), 50.962.400,00 u okviru izvora 565 Europskog poljoprivrednog fonda za ruralni razvoj (EPFRR) te 87.890.600,00 eura u okviru sredstava limita (izvori 11 Opći prihodi i primici i 12 Sredstva učešća za pomoći). Od navedenog, u 2025. godini osiguran je iznos od 61.952.000,00 eura, u 2026. godini iznos od 63.152.000,00 eura, a u 2027. godini iznos od 63.345.000,00 eura.

III.

Zadužuje se Ministarstvo poljoprivrede, šumarstva i ribarstva da na svojim mrežnim stranicama objavi Program i Akcijski plan iz točke I. ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/226
 Urbroj: 50301-27/27-25-5
 Zagreb, 12. lipnja 2025.

Predsjednik
 mr. sc. Andrej Plenković, v. r.
### NN 90/2025 (16.6.2025.), Odluka o donošenju Programa razvoja sektora mesnog ovčarstva i kozarstva u Republici Hrvatskoj za razdoblje do 2030. godine i Akcijskog plana za provedbu Programa razvoja sektora mesnog ovčarstva i kozarstva u Republici Hrvatskoj za razdoblje do 2027. godine

VLADA REPUBLIKE HRVATSKE

1254

Na temelju članka 1. stavka 2. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 12. lipnja 2025. donijela

ODLUKU

O DONOŠENJU PROGRAMA RAZVOJA SEKTORA MESNOG OVČARSTVA I KOZARSTVA U REPUBLICI HRVATSKOJ ZA RAZDOBLJE DO 2030. GODINE I AKCIJSKOG PLANA ZA PROVEDBU PROGRAMA RAZVOJA SEKTORA MESNOG OVČARSTVA I KOZARSTVA U REPUBLICI HRVATSKOJ ZA RAZDOBLJE DO 2027. GODINE

I.

Donosi se Program razvoja sektora mesnog ovčarstva i kozarstva u Republici Hrvatskoj za razdoblje do 2030. godine i Akcijski plan za provedbu Programa razvoja sektora mesnog ovčarstva i kozarstva u Republici Hrvatskoj za razdoblje do 2027. godine, u tekstu koji je Vladi Republike Hrvatske dostavilo Ministarstvo poljoprivrede, šumarstva i ribarstva aktom, klasa: 326-01/24-07/1, urbroj: 525-13/859-25-8, od 7. svibnja 2025.

II.

Financijska sredstva za provedbu Akcijskog plana iz točke I. ove Odluke osigurana su u Državnom proračunu Republike Hrvatske za 2025. godinu i projekcijama za 2026. i 2027. godinu, na pozicijama Ministarstva poljoprivrede, šumarstva i ribarstva u iznosu od 51.370.600,00 eura, od čega 10.179.600,00 eura u okviru izvora 551 Europskog poljoprivrednog jamstvenog fonda (EPJF), 14.804.000,00 eura u okviru izvora 565 Europskog poljoprivrednog fonda za ruralni razvoj (EPFRR) te 26.387.000,00 eura u okviru sredstava limita (izvori 11 Opći prihodi i primici i 12 Sredstva učešća za pomoći). Od navedenog, u 2025. godini osiguran je iznos od 16.326.200,00 eura, u 2026. godini iznos od 17.520.200,00 eura, a u 2027. godini iznos od 17.524.200,00 eura.

III.

Zadužuje se Ministarstvo poljoprivrede, šumarstva i ribarstva da na svojim mrežnim stranicama objavi Program i Akcijski plan iz točke I. ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/228
 Urbroj: 50301-27/27-25-4
 Zagreb, 12. lipnja 2025.

Predsjednik
 mr. sc. Andrej Plenković, v. r.
### NN 90/2025 (16.6.2025.), Uredba o izmjenama i dopunama Uredbe o područjima, sjedištima, vrstama i kategorijama policijskih uprava i policijskih postaja

VLADA REPUBLIKE HRVATSKE

1251

Na temelju članka 10. stavaka 2. i 3. i članka 12. stavka 3. Zakona o policiji (»Narodne novine«, br. 34/11., 130/12., 89/14. – vjerodostojno tumačenje, 151/14., 33/15., 121/16., 66/19. i 155/23.), Vlada Republike Hrvatske je na sjednici održanoj 12. lipnja 2025. donijela

UREDBU

O IZMJENAMA I DOPUNAMA UREDBE O PODRUČJIMA, SJEDIŠTIMA, VRSTAMA I KATEGORIJAMA POLICIJSKIH UPRAVA I POLICIJSKIH POSTAJA

Članak 1.

U Uredbi o područjima, sjedištima, vrstama i kategorijama policijskih uprava i policijskih postaja (»Narodne novine«, br. 7/22. i 149/22.) u članku 16. riječi: »prekograničnog kriminaliteta i« i riječi: »na području cijele policijske uprave« brišu se.

Članak 2.

U članku 18. riječi: »prekograničnog kriminaliteta i« i riječi: »na području cijele policijske uprave« brišu se.

Članak 3.

U članku 19. riječi: »prekograničnog kriminaliteta i« i riječi: »na području cijele policijske uprave« brišu se.

Članak 4.

U članku 136. iza riječi: »Policijska postaja Zadar« dodaju se riječi: »s ispostavom Nin«.

Članak 5.

Članak 137. mijenja se i glasi:

»POLICIJSKA POSTAJA ZADAR S ISPOSTAVOM NIN je temeljna policijska postaja I. kategorije sa sjedištem u Zadru, a obuhvaća dio Grada Zadra odnosno područja mjesnih odbora Bokanjac, Brodarica, Diklo, Jazine I, Kožino, Maslina, Novi Bokanjac, Petrčane, Plovanija, Poluotok, Puntamika, Vidikovac, Voštarnica i Višnjik, Arbanasi, Bili Brig, Crno, Crvene Kuće, Dračevac, Gaženica, Jazine II, Ploča, Ričina, Smiljevac i Stanovi, Općine Bibinje, Sukošan, Škabrnja, Zemunik Donji, Galovac, Poličnik, Ražanac, Posedarje i Novigrad te Grad Nin i Općine Vir, Privlaka, Vrsi. U okvirima policijske postaje djeluje i ispostava Nin, a obuhvaća područje Grada Nina i općina Vir, Privlaka i Vrsi.«.

Članak 6.

U članku 139. riječ: »Benkovcu« zamjenjuje se riječima: »Benkovcu/Obrovcu«.

Članak 7.

U članku 176. iza riječi: »Karlobag« dodaje se zarez, slovo: »i« briše se, a iza riječi: »Novalja« dodaju se riječi: »i Postaja prometne policije Perušić«.

Članak 8.

U članku 177. riječ: »mješovita« zamjenjuje se riječju: »temeljna«.

Članak 9.

U članku 178. riječ: »mješovita« zamjenjuje se riječju: »temeljna«.

Članak 10.

Iza članka 183. dodaje se članak 183.a koji glasi:

»Članak 183.a

Postaja prometne policije Perušić je specijalizirana – prometna policijska postaja III. kategorije sa sjedištem u Perušiću, a obuhvaća Grad Gospić, Grad Otočac, Općine Perušić, Lovinac, Brinje i Vrhovine, te dionicu autoceste A1 u smjeru Zagreb – Split od 108 km 465 m do 227 km 70 m, dok u smjeru Split – Zagreb obuhvaća dionicu autoceste A1 od 102 km 670 m do 221 km i 470 m, te cijev tunela Sveti Rok u pravcu kretanja Sjever – Jug i tunel Mala Kapela u pravcu kretanja Jug – Sjever.«.

Članak 11.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/25-03/54
 Urbroj: 50301-04/32-25-2
 Zagreb, 12. lipnja 2025.

Predsjednik
 mr. sc. Andrej Plenković, v. r.
### NN 90/2025 (16.6.2025.), Odluka o donošenju Programa razvoja sektora svinjogojstva u Republici Hrvatskoj za razdoblje do 2030. godine i Akcijskog plana za provedbu Programa razvoja sektora svinjogojstva u Republici Hrvatskoj za razdoblje do 2027. godine

VLADA REPUBLIKE HRVATSKE

1252

Na temelju članka 1. stavka 2. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 12. lipnja 2025. donijela

ODLUKU

O DONOŠENJU PROGRAMA RAZVOJA SEKTORA SVINJOGOJSTVA U REPUBLICI HRVATSKOJ ZA RAZDOBLJE DO 2030. GODINE I AKCIJSKOG PLANA ZA PROVEDBU PROGRAMA RAZVOJA SEKTORA SVINJOGOJSTVA U REPUBLICI HRVATSKOJ ZA RAZDOBLJE DO 2027. GODINE

I.

Donosi se Program razvoja sektora svinjogojstva u Republici Hrvatskoj za razdoblje do 2030. godine i Akcijski plan za provedbu Programa razvoja sektora svinjogojstva u Republici Hrvatskoj za razdoblje do 2027. godine, u tekstu koji je Vladi Republike Hrvatske dostavilo Ministarstvo poljoprivrede, šumarstva i ribarstva aktom, klasa: 326-01/24-06/3, urbroj: 525-13/862-25-6, od 8. svibnja 2025.

II.

Financijska sredstva za provedbu Akcijskog plana iz točke I. ove Odluke osigurana su u Državnom proračunu Republike Hrvatske za 2025. godinu i projekcijama za 2026. i 2027. godinu, na pozicijama Ministarstva poljoprivrede, šumarstva i ribarstva u iznosu od 138.005.000,00 eura, od čega 53.660.000,00 eura u okviru izvora 11 Opći prihodi i primici, 16.869.000,00 eura unutar izvora 12 Sredstva učešća za pomoći te 67.476.000,00 eura unutar izvora 565 Europski poljoprivredni fond za ruralni razvoj (EPFRR). Od navedenog, u 2025. godini osiguran je iznos od 48.835.000,00 eura, u 2026. godini iznos od 47.585.000,00 eura, a u 2027. godini iznos od 41.585.000,00 eura.

III.

Zadužuje se Ministarstvo poljoprivrede, šumarstva i ribarstva da na svojim mrežnim stranicama objavi Program i Akcijski plan iz točke I. ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/227
 Urbroj: 50301-27/27-25-4
 Zagreb, 12. lipnja 2025.

Predsjednik
 mr. sc. Andrej Plenković, v. r.
### NN 92/2025 (18.6.2025.), Indeks proizvođačkih cijena industrijskih proizvoda na domaćem tržištu u svibnju 2025.

DRŽAVNI ZAVOD ZA STATISTIKU

1261

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U SVIBNJU 2025.

lndeks proizvođačkih cijena industrijskih proizvoda na domaćem tržištu u svibnju 2025. u odnosu na travanj 2025. iznosi 98,2.

Klasa: 954-01/25-01/01

Urbroj: 555-01-05-03-02-25-12

Zagreb, 13. lipnja 2025.

Glavna ravnateljica
 Lidija Brković, v. r.
### NN 92/2025 (18.6.2025.), Statut o izmjenama i dopuni Statuta Nacionalnog centra za vanjsko vrednovanje obrazovanja

Nacionalni centar za vanjsko vrednovanje obrazovanja

1264

Na temelju članka 7. stavka 2. Zakona o Nacionalnom centru za vanjsko vrednovanje obrazovanja (»Narodne novine«, broj 151/04, 116/21 i 40/25) i članka 54. stavka 1. Zakona o ustanovama (»Narodne novine«, broj 76/93, 29/97, 47/99, 35/08, 127/19 i 151/22), Upravno vijeće Nacionalnog centra za vanjsko vrednovanje obrazovanja, uz prethodnu suglasnost Ministarstva znanosti, obrazovanja i mladih (klasa: 023-01/25-01/00042, urbroj: 533-09-25-0003 od 30. travnja 2025. godine), na 30. sjednici održanoj 29. svibnja 2025. godine, donijelo je

STATUT

O IZMJENAMA I DOPUNI STATUTA NACIONALNOG CENTRA ZA VANJSKO VREDNOVANJE OBRAZOVANJA

Članak 1.

U Statutu Nacionalnog centra za vanjsko vrednovanje obrazovanja (»Narodne novine« broj 61/2022, 81/2023, 63/2024), u članku 11. iza stavka 4. dodaje se stavak 5. koji glasi:

»Vlada Republike Hrvatske, na prijedlog ministra nadležnog za obrazovanje, određuje pravnu osobu u državnom vlasništvu za obavljanje poslova tiskanja, pakiranja, distribucije, povrata, pripreme za ocjenjivanje, obradu podataka i arhiviranje nacionalnih ispita.«

Članak 2.

U članku 27. stavku 1. alineji 6. riječ: »finacijskog« zamjenjuje se rječju: »financijskog«.

Članak 3.

U članku 51. stavku 2. riječi: »300.000,00 kuna« zamjenjuju se riječima: »40.000,00 eura«.

U stavku 3. riječi: »300.000,00 kuna« zamjenjuju se riječima: »40.000,00 eura«, riječi »600.000,00 kuna« zamjenjuju se riječima: »80.000,00 eura«, a riječi: »3.000.000,00 kuna« zamjenjuju se riječima: »400.000,00 eura«.

Članak 4.

Ovaj Statut o izmjenama i dopuni Statuta Nacionalnog centra za vanjsko vrednovanje obrazovanja stupa na snagu osmoga dana od dana objave u »Narodnim novinama«.

Klasa: 007-01/25-01/01
 Urbroj: 437-2-1-1-25-3
 Zagreb, 29. svibnja 2025.

Predsjednica
 Upravnoga vijeća
 dr. sc. Jasna Kudek Mirošević, v. r.
### NN 92/2025 (18.6.2025.), Odluka o iznosu tarifnih stavki za zajamčenu opskrbu plinom za krajnje kupce koji nisu kućanstvo za razdoblje od 1. srpnja 2025. do 30. rujna 2025.

Hrvatska energetska regulatorna agencija

1262

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 6. Metodologije utvrđivanja iznosa tarifnih stavki za javnu uslugu opskrbe plinom i zajamčenu opskrbu (»Narodne novine«, broj 30/24 i 56/24), Hrvatska energetska regulatorna agencija je na 14. sjednici Upravnog vijeća održanoj 16. lipnja 2025. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU PLINOM ZA KRAJNJE KUPCE KOJI NISU KUĆANSTVO ZA RAZDOBLJE OD 1. SRPNJA 2025. DO 30. RUJNA 2025.

I.

Ovom Odlukom određuju se elementi za izračun krajnje cijene zajamčene opskrbe za krajnje kupce koji nisu kućanstvo, odnosno trošak nabave plina i trošak opskrbe plinom za zajamčenu opskrbu, za razdoblje od 1. srpnja 2025. do 30. rujna 2025. godine.

II.

Trošak nabave plina za zajamčenu opskrbu, za sva distribucijska područja u Republici Hrvatskoj, određuje se u iznosu od 0,0356 EUR/kWh.

III.

Trošak nabave plina za zajamčenu opskrbu iz točke II. ove Odluke uvećava se kako slijedi:

– za 10 % za kalendarski mjesec u kojem je započelo pružanje zajamčene opskrbe,

– za 20 % za kalendarski mjesec koji slijedi iza mjeseca u kojem je započelo pružanje zajamčene opskrbe,

– za 30 % nakon isteka kalendarskog mjeseca koji slijedi iza mjeseca u kojem je započelo pružanje zajamčene opskrbe.

IV.

Trošak opskrbe plinom za zajamčenu opskrbu, za sva distribucijska područja u Republici Hrvatskoj, određuje se u iznosu od 0,0084 EUR/kWh.

V.

Trošak distribucije plina, odnosno iznos tarifne stavke za distribuiranu količinu plina i fiksna mjesečna naknada za pojedini tarifni model, za pojedino distribucijsko područje u Republici Hrvatskoj određuju se prema Odluci o iznosu tarifnih stavki za distribuciju plina.

VI.

Ova Odluka objavit će se u »Narodnim novinama«, a stupa na snagu 1. srpnja 2025.

Klasa: 391-35/24-01/32
 Urbroj: 371-04-25-10
 Zagreb, 16. lipnja 2025.

Predsjednik
 Upravnog vijeća
 doc. dr. sc. Nikola Vištica, v. r.
### NN 92/2025 (18.6.2025.), Indeks potrošačkih cijena u svibnju 2025.

Državni zavod za statistiku

1260

Državni zavod za statistiku objavljuje

INDEKS

POTROŠAČKIH CIJENA U SVIBNJU 2025.

Indeks potrošačkih cijena u svibnju 2025. u odnosu na travanj 2025. iznosi 100,3.

Klasa: 956-03/25-01/3
 Urbroj: 555-01-04-06-01-25-12
 Zagreb, 16. lipnja 2025.

Glavna ravnateljica
 Lidija Brković, v. r.
### NN 92/2025 (18.6.2025.), Pravilnik o izmjenama i dopunama Pravilnika o dokumentaciji o nabavi te ponudi u postupcima javne nabave

Ministarstvo gospodarstva

1256

Na temelju članka 200. stavka 7. Zakona o javnoj nabavi (»Narodne novine«, broj 120/16 i 114/22 u daljnjem tekstu: ZJN 2016), ministar gospodarstva donosi

PRAVILNIK

O IZMJENAMA I DOPUNAMA PRAVILNIKA O DOKUMENTACIJI O NABAVI TE PONUDI U POSTUPCIMA JAVNE NABAVE

Članak 1.

U Pravilniku o dokumentaciji o nabavi te ponudi u postupcima javne nabave (»Narodne novine«, broj 65/17 i 75/20), u članku 2. iza stavka 1. dodaju se novi stavci 2., 3. i 4. koji glase:

(2) Naručitelj može odredbama u dokumentaciji o nabavi zabraniti pristup postupku nabave gospodarskim subjektima iz trećih zemalja koje nisu potpisale Sporazum svjetske trgovinske organizacije o javnoj nabavi (GPA) ni druge međunarodne sporazume, a koji su obvezujući za Europsku uniju, ili se predmetni sporazumi ne odnose na konkretan postupak nabave.

(3) U slučaju iz stavka 2. ovog članka naručitelj je dužan navesti odnosi li se i na koji način ta zabrana i na ponude i zahtjeve za sudjelovanje u kojima su gospodarski subjekti iz stavka 2. ovog članka članovi zajednice gospodarskih subjekata, gospodarski subjekti na čiju se sposobnost ponuditelj oslanja odnosno podugovaratelji gospodarskim subjektima iz države članice Europske unije i iz trećih zemalja koje su potpisale Sporazum svjetske trgovinske organizacije o javnoj nabavi (GPA) odnosno drugi međunarodni sporazum koji je obvezujući za Europsku uniju.

(4) Ako ne koristi mogućnost iz stavka 2. ovog članka, naručitelj može u dokumentaciji o nabavi navesti načine postupanja kojima se odražava objektivna razlika između, s jedne strane, pravne situacije gospodarskih subjekata iz stavka 2. ovog članka i, s druge strane, pravne situacije gospodarskih subjekata iz države članice EU i iz trećih zemalja koje su potpisale Sporazum svjetske trgovinske organizacije o javnoj nabavi (GPA) odnosno drugi međunarodni sporazum koji je obvezujući za Europsku uniju.

Dosadašnji stavci 2. i 3. postaju stavci 5. i 6.

Članak 2.

Postupci javne nabave pokrenuti do dana stupanja na snagu ovoga Pravilnika dovršit će se prema odredbama Pravilnika o dokumentaciji o nabavi te ponudi u postupcima javne nabave (»Narodne novine«, broj 65/17 i 75/20).

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 406-01/25-01/37
 Urbroj: 526-08-01-02-25-10
 Zagreb, 23. svibnja 2025.

Ministar
 Ante Šušnjar, v. r.
### NN 92/2025 (18.6.2025.), Rješenje kojim se Klinika za kirurgiju lica, čeljusti i usta Kliničke bolnice Dubrava određuje Referentnim centrom Ministarstva zdravstva za kirurgiju žlijezda slinovnica

Ministarstvo zdravstva

1259

Ministarstvo zdravstva, OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22, 33/23 i 36/24), članka 96. stavka 1. Zakona o općem upravnom postupku (»Narodne novine« broj 47/09 i 110/21) i Odluke o ovlaštenju za potpisivanje akata klasa: 030-02/25-03/02, urbroj: 534-02-1-1/2-25-1 od 17. siječnja 2025., postupajući po zahtjevu Kliničke bolnice Dubrava, sa sjedištem u Zagrebu, Avenija Gojka Šuška 6, OIB: 32206148371 na prijedlog Nacionalnog zdravstvenog vijeća sa sjednice održane 9. travnja 2025., donosi

RJEŠENJE

1. Određuje se Klinika za kirurgiju lica, čeljusti i usta Kliničke bolnice Dubrava »Referentnim centrom Ministarstva zdravstva za kirurgiju žlijezda slinovnica«.

2. Naziv »Referentni centar Ministarstva zdravstva za kirurgiju žlijezda slinovnica« dodjeljuje se na vrijeme od pet godina.

Klasa: UP/I-510-01/24-01/27

Urbroj: 534-07-2-2/4-25-10

Zagreb, 8. svibnja 2025.

Državni tajnik
 Tomislav Dulibić, dipl. iur, v. r.
### NN 93/2025 (20.6.2025.), Odluka o donošenju Nacionalnog programa istraživanja kritičnih sirovina 2026. - 2030.

VLADA REPUBLIKE HRVATSKE

1268

Na temelju članka 30. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), a u svezi s člankom 19. stavkom 1. Uredbe (EU) 2024/1252 Europskog parlamenta i Vijeća od 11. travnja 2024. o uspostavi okvira za osiguravanje sigurne i održive opskrbe kritičnim sirovinama i o izmjeni uredbi (EU) br. 168/2013, (EU) 2018/858, (EU) 2018/1724 i (EU) 2019/1020 (SL L, 2024/1252, 3. 5. 2024.), Vlada Republike Hrvatske je na sjednici održanoj 18. lipnja 2025. donijela

ODLUKU

O DONOŠENJU NACIONALNOG
 PROGRAMA ISTRAŽIVANJA KRITIČNIH SIROVINA 2026. – 2030.

I.

Donosi se Nacionalni program istraživanja kritičnih sirovina 2026. – 2030., u tekstu koji je dostavilo Ministarstvo gospodarstva aktom, klasa: 011-01/25-01/176, urbroj: 526-04-02-03-25-5, od 28. svibnja 2025.

II.

Zadužuje se Ministarstvo gospodarstva da Nacionalni program iz točke I. ove Odluke dostavi Europskoj komisiji i objavi ga na svojim mrežnim stranicama.

III.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/25-04/264

Urbroj: 50301-05/16-25-4

Zagreb, 18. lipnja 2025.

Predsjednik
 mr. sc. Andrej Plenković, v. r.
### NN 94/2025 (25.6.2025.), Odluka o izmjeni Odluke o naknadi za razvoj trgovačkog društva Vodovod i odvodnja d.o.o., Orebić

Vodovod i odvodnja d.o.o., Orebić

1287

Na temelju članka 52. Zakona o financiranju vodnoga gospodarstva, (»Narodne novine«, br. 153/09, 90/11, 56/13, 154/14, 119/15, 120/16, 127/17 i 66/19) i članka 23. stavka 1. točka 4. Zakona o vodnim uslugama (NN 66/19), Skupština trgovačkog društva Vodovod i odvodnja na sjednici održanoj dana 29. svibnja 2025. skladu s člankom 24. stavkom 2. Zakona o vodnim uslugama, donijela je

ODLUKU

O IZMJENI ODLUKE O NAKNADI ZA RAZVOJ

Članak 1.

U Odluci o naknadi za razvoj od 6. lipnja 2024. godine mijenja se članak 4. na način da umjesto: »0,35 eura« stoji »0,55 eura«.

Članak 2.

U preostalom dijelu Odluka o naknadi za razvoj ostaje nepromijenjena.

Članak 3.

Ova Odluka objavljuje se u »Narodnim novinama« i stupa na snagu osmoga dana od dana objave u »Narodnim novinama«.

Orebić, 29. svibnja 2025.

Predsjednik Skupštine
 Vodovod i odvodnja d.o.o.
 Načelnik
 Tomislav Ančić, v. r.
### NN 94/2025 (25.6.2025.), Pravilnik o izmjenama i dopunama Pravilnika o izobrazbi u području javne nabave

Ministarstvo gospodarstva

1286

Na temelju članka 440. stavka 3. Zakona o javnoj nabavi (»Narodne novine«, broj 120/2016 i 114/2022) ministar gospodarstva donosi

PRAVILNIK

O IZMJENAMA I DOPUNAMA PRAVILNIKA O IZOBRAZBI U PODRUČJU JAVNE NABAVE

Članak 1.

U Pravilniku o izobrazbi u području javne nabave (»Narodne novine«, broj 154/2023), u članku 2. točki 6. riječ »ProcurCompEU« zamjenjuje se riječi »ProcurCompHR«.

Članak 2.

U članku 6. stavku 4. mijenja se točka 5. koja glasi:

»5. adresu nositelja certifikata i adresu elektroničke pošte za dostavu certifikata, kontakt broj telefona/mobitela.«

Članak 3.

U članku 7. stavku 5. riječi »izdavanja obnovljenog certifikata« zamjenjuju se riječima »podnošenja zahtjeva za obnovu certifikata«.

Članak 4.

U članku 11. stavku 5. mijenja se točka 7. koja glasi:

»7. adresu nositelja certifikata i adresu elektroničke pošte za dostavu certifikata, kontakt broj telefona/mobitela.«

Članak 5.

U članku 22. stavku 4. točki 5. iza riječi »adresu« dodaju se riječi »i adresu elektroničke pošte«.

Članak 6.

Članak 30. stavak 1. mijenja se i glasi:

»Programi stručnog usavršavanja provode se u obliku predavanja i/ili radionica i to kao dvosatni (2 nastavna sata), poludnevni (4 nastavna sata), jednodnevni (8 nastavnih sati) ili dvodnevni programi (16 nastavnih sati).

U stavku 3. riječ »ProcurCompEU« zamjenjuje se riječi »ProcurCompHR«.

Članak 7.

U članku 31. stavku 4. iza točke 3. dodaje se točka 4. koja glasi:

»4. ime i prezime, OIB, datum rođenja osobe koja je pohađala program usavršavanja«.

Članak 8.

Naslov iznad članka 41. mijenja se i glasi: »ProcurCompHR«.

Članak 9.

U članku 41. stavku 1. riječ »ProcurCompEU« zamjenjuje se riječi »ProcurCompHR«.

Stavak 2. briše se.

U stavku 3. koji postaje stavak 2. riječ »ProcurCompEU« mijenja se u riječ »ProcurCompHR«, a riječi »prilagođen hrvatskom sustavu izobrazbe u području javne nabave i« brišu se.

Stavak 4. postaje stavak 3.

U stavku 5. koji postaje stavak 4. riječ »ProcurCompEU« zamjenjuje se riječi »ProcurCompHR«, a riječi »prilagođen hrvatskom sustavu izobrazbe u području javne nabave« brišu se.

Stavak 6. postaje stavak 5.

Članak 10.

U PRILOGU 2. stavku (1) riječi »koja se mogu održavati i on-line« brišu se.

Članak 11.

U naslovu PRILOGA 3. riječ »ProcurCompEU« zamjenjuje se riječi »ProcurCompHR«, a riječi »PRILAGOĐENOG HRVATSKOM SUSTAVU IZOBRAZBE U PODRUČJU JAVNE NABAVE« brišu se.

Članak 12.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/25-01/49

Urbroj: 526-08-02-03-25-6

Zagreb, 23. svibnja 2025.

Ministar
 Ante Šušnjar, v. r.
### NN 94/2025 (25.6.2025.), Rješenje o imenovanju ravnatelja Uprave za EU fondove i strateško planiranje u Ministarstvu mora, prometa i infrastrukture

VLADA REPUBLIKE HRVATSKE

1280

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1., a u vezi s člankom 160. stavkom 3. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 12. lipnja 2025. donijela

RJEŠENJE

O IMENOVANJU RAVNATELJA UPRAVE ZA EU FONDOVE I STRATEŠKO PLANIRANJE U MINISTARSTVU MORA,
 PROMETA I INFRASTRUKTURE

Imenuje se DAMIR ŠOŠTARIĆ ravnateljem Uprave za EU fondove i strateško planiranje u Ministarstvu mora, prometa i infrastrukture, na razdoblje od četiri godine.

Klasa: UP/I 080-02/25-01/135

Urbroj: 50301-15/07-25-2

Zagreb, 12. lipnja 2025.

Predsjednik
 mr. sc. Andrej Plenković, v. r.
### NN 94/2025 (25.6.2025.), Rješenje o imenovanju ravnatelja Uprave zračnog prometa, elektroničkih komunikacija i pošte u Ministarstvu mora, prometa i infrastrukture

VLADA REPUBLIKE HRVATSKE

1279

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1., a u vezi s člankom 160. stavkom 3. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 12. lipnja 2025. donijela

RJEŠENJE

O IMENOVANJU RAVNATELJA UPRAVE ZRAČNOG PROMETA, ELEKTRONIČKIH KOMUNIKACIJA I POŠTE U MINISTARSTVU MORA,
 PROMETA I INFRASTRUKTURE

Imenuje se KREŠO ANTONOVIĆ ravnateljem Uprave zračnog prometa, elektroničkih komunikacija i pošte u Ministarstvu mora, prometa i infrastrukture, na razdoblje od četiri godine.

Klasa: UP/I 080-02/25-01/134

Urbroj: 50301-15/07-25-2

Zagreb, 12. lipnja 2025.

Predsjednik
 mr. sc. Andrej Plenković, v. r.
### NN 94/2025 (25.6.2025.), Rješenje o imenovanju ravnatelja Uprave za internacionalizaciju u Ministarstvu gospodarstva

Vlada Republike Hrvatske

1275

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1., a u vezi s člankom 160. stavkom 3. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 12. lipnja 2025. donijela

RJEŠENJE

O IMENOVANJU RAVNATELJA UPRAVE ZA INTERNACIONALIZACIJU U
 MINISTARSTVU GOSPODARSTVA

Imenuje se BOJAN BATINIĆ ravnateljem Uprave za internacionalizaciju u Ministarstvu gospodarstva, na razdoblje od četiri godine.

Klasa: UP/I 080-02/25-01/130

Urbroj: 50301-15/07-25-2

Zagreb, 12. lipnja 2025.

Predsjednik
 mr. sc. Andrej Plenković, v. r.
### NN 94/2025 (25.6.2025.), Rješenje o razrješenju i imenovanju dijela članova Upravnog vijeća Državne škole za javnu upravu

VLADA REPUBLIKE HRVATSKE

1285

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 12. stavka 2. Uredbe o osnivanju Državne škole za javnu upravu (»Narodne novine«, br. 144/10., 62/12., 112/12., 72/15. i 84/18.), Vlada Republike Hrvatske je na sjednici održanoj 18. lipnja 2025. donijela

RJEŠENJE

O RAZRJEŠENJU I IMENOVANJU DIJELA ČLANOVA UPRAVNOG VIJEĆA DRŽAVNE ŠKOLE ZA JAVNU UPRAVU

1. Razrješuju se dužnosti članovi Upravnog vijeća Državne škole za javnu upravu, zbog isteka mandata:

– IVANA VUKOV

– dr. sc. IVAN KOPRIĆ

– dr. sc. MARKO TURUDIĆ.

2. Za članove Upravnog vijeća Državne škole za javnu upravu, imenuju se:

– IVANA VUKOV

– dr. sc. IVAN KOPRIĆ

– dr. sc. MARKO TURUDIĆ.

Klasa: 080-02/25-03/90

Urbroj: 50301-15/28-25-2

Zagreb, 18. lipnja 2025.

Predsjednik
 mr. sc. Andrej Plenković, v. r.
### NN 94/2025 (25.6.2025.), Rješenje o imenovanju intendantice Hrvatskog narodnog kazališta u Zagrebu

VLADA REPUBLIKE HRVATSKE

1284

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 18. stavka 1. Zakona o kazalištima (»Narodne novine«, broj 23/23.), Vlada Republike Hrvatske je na sjednici održanoj 18. lipnja 2025. donijela

RJEŠENJE

O IMENOVANJU INTENDANTICE HRVATSKOG NARODNOG KAZALIŠTA U ZAGREBU

Imenuje se dr. sc. IVA HRASTE-SOČO intendanticom Hrvatskog narodnog kazališta u Zagrebu, s danom 2. rujna 2026.

Klasa: UP/I 080-02/25-01/137

Urbroj: 50301-15/28-25-2

Zagreb, 18. lipnja 2025.

Predsjednik
 mr. sc. Andrej Plenković, v. r.
### NN 94/2025 (25.6.2025.), Rješenje o razrješenju intendantice Hrvatskog narodnog kazališta u Zagrebu

VLADA REPUBLIKE HRVATSKE

1283

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 18. stavka 1. Zakona o kazalištima (»Narodne novine«, broj 23/23.), Vlada Republike Hrvatske je na sjednici održanoj 18. lipnja 2025. donijela

RJEŠENJE

O RAZRJEŠENJU INTENDANTICE HRVATSKOG NARODNOG KAZALIŠTA U ZAGREBU

Razrješuje se dr. sc. IVA HRASTE-SOČO dužnosti intendantice Hrvatskog narodnog kazališta u Zagrebu, s danom 1. rujna 2026., zbog isteka mandata.

Klasa: UP/I 080-02/25-02/100

Urbroj: 50301-15/28-25-2

Zagreb, 18. lipnja 2025.

Predsjednik
 mr. sc. Andrej Plenković, v. r.
### NN 94/2025 (25.6.2025.), Rješenje o razrješenju i imenovanju dijela članova i dijela zamjenika članova Komisije za granice

VLADA REPUBLIKE HRVATSKE

1282

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i točke III.b stavka 2. Odluke o osnivanju Komisije za granice (»Narodne novine«, br. 62/01., 14/02., 44/04., 12/09. i 60/17.), Vlada Republike Hrvatske je na sjednici održanoj 12. lipnja 2025. donijela

RJEŠENJE

O RAZRJEŠENJU I IMENOVANJU DIJELA ČLANOVA I DIJELA ZAMJENIKA ČLANOVA KOMISIJE ZA GRANICE

1. Razrješuju se dužnosti članovi Komisije za granice:

– brigadir mr. sc. DARKO VUKOSAVIĆ, na koju je imenovan kao predstavnik Ministarstva obrane

– ANĐELKO PETRINIĆ, na koju je imenovan kao predstavnik Ministarstva mora, prometa i infrastrukture

– dr. sc. MARIJAN MARJANOVIĆ, na koju je imenovan kao predstavnik Državne geodetske uprave.

Razrješuju se dužnosti zamjenici članovi Komisije za granice:

– DAVORKA SARIĆ, na koju je imenovana kao predstavnica Ministarstva vanjskih i europskih poslova

– IVAN KLASAN, na koju je imenovan kao predstavnik Ministarstva obrane

– DRAGAN BABOVIĆ, na koju je imenovan kao predstavnik Ministarstva unutarnjih poslova

– BRANIMIR BELANČIĆ-FARKAŠ, na koju je imenovan kao predstavnik Ministarstva mora, prometa i infrastrukture

– LJERKA GUSIĆ TUJMER, na koju je imenovana kao predstavnica Ministarstva financija

– dr. sc. ILIJA GRGIĆ, na koju je imenovan kao predstavnik Državne geodetske uprave.

2. Imenuju se članovi Komisije za granice:

– KRISTIJAN BELJAN, predstavnik Ministarstva obrane

– TONI MARIČEVIĆ, predstavnik Ministarstva mora, prometa i infrastrukture

– IRENA MAGDIĆ, predstavnica Državne geodetske uprave.

Imenuju se zamjenici članova Komisije za granice:

– UROŠ MATIJAŠEVIĆ, predstavnik Ministarstva vanjskih i europskih poslova

– ANITA KARAMAN, predstavnica Ministarstva obrane

– TOMISLAV KUFNER, predstavnik Ministarstva unutarnjih poslova

– NIKO HRDALO, predstavnik Ministarstva mora, prometa i infrastrukture

– DAMIR BARIŠIĆ, predstavnik Ministarstva financija

– dr. sc. MARIO MAĐER, predstavnik Državne geodetske uprave.

Klasa: 080-02/25-03/89

Urbroj: 50301-15/07-25-2

Zagreb, 12. lipnja 2025.

Predsjednik
 mr. sc. Andrej Plenković, v. r.
### NN 94/2025 (25.6.2025.), Rješenje o imenovanju ravnateljice Uprave unutarnje plovidbe u Ministarstvu mora, prometa i infrastrukture

VLADA REPUBLIKE HRVATSKE

1281

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1., a u vezi s člankom 160. stavkom 3. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 12. lipnja 2025. donijela

RJEŠENJE

O IMENOVANJU RAVNATELJICE UPRAVE UNUTARNJE PLOVIDBE U MINISTARSTVU MORA, PROMETA I INFRASTRUKTURE

Imenuje se dr. sc. DUŠKA KUNŠTEK ravnateljicom Uprave unutarnje plovidbe u Ministarstvu mora, prometa i infrastrukture, na razdoblje od četiri godine.

Klasa: UP/I 080-02/25-01/132

Urbroj: 50301-15/07-25-2

Zagreb, 12. lipnja 2025.

Predsjednik
 mr. sc. Andrej Plenković, v. r.
### NN 94/2025 (25.6.2025.), Rješenje o razrješenju i imenovanju članice Upravnog vijeća Opće bolnice Dr. Ivo Pedišić Sisak

VLADA REPUBLIKE HRVATSKE

1276

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 83. stavka 6. Zakona o zdravstvenoj zaštiti (»Narodne novine«, br. 100/18., 125/19., 147/20., 119/22., 156/22., 33/23. i 36/24.), Vlada Republike Hrvatske je na sjednici održanoj 12. lipnja 2025. donijela

RJEŠENJE

O RAZRJEŠENJU I IMENOVANJU ČLANICE UPRAVNOG VIJEĆA OPĆE BOLNICE
 DR. IVO PEDIŠIĆ SISAK

1. Razrješuje se SANJA MIOKOVIĆ dužnosti članice Upravnog vijeća Opće bolnice Dr. Ivo Pedišić Sisak, na osobni zahtjev.

2. Imenuje se IVONA GRABAR članicom Upravnog vijeća Opće bolnice Dr. Ivo Pedišić Sisak.

Klasa: 080-02/25-03/88

Urbroj: 50301-15/07-25-2

Zagreb, 12. lipnja 2025.

Predsjednik
 mr. sc. Andrej Plenković, v. r.
### NN 94/2025 (25.6.2025.), Rješenje o imenovanju ravnatelja Uprave sigurnosti plovidbe u Ministarstvu mora, prometa i infrastrukture

VLADA REPUBLIKE HRVATSKE

1278

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1., a u vezi s člankom 160. stavkom 3. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 12. lipnja 2025. donijela

RJEŠENJE

O IMENOVANJU RAVNATELJA UPRAVE SIGURNOSTI PLOVIDBE U MINISTARSTVU MORA, PROMETA I INFRASTRUKTURE

Imenuje se SINIŠA ORLIĆ ravnateljem Uprave sigurnosti plovidbe u Ministarstvu mora, prometa i infrastrukture, na razdoblje od četiri godine.

Klasa: UP/I 080-02/25-01/133

Urbroj: 50301-15/07-25-2

Zagreb, 12. lipnja 2025.

Predsjednik
 mr. sc. Andrej Plenković, v. r.
### NN 94/2025 (25.6.2025.), Rješenje o imenovanju ravnateljice Uprave pomorstva u Ministarstvu mora, prometa i infrastrukture

VLADA REPUBLIKE HRVATSKE

1277

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1., a u vezi s člankom 160. stavkom 3. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 12. lipnja 2025. donijela

RJEŠENJE

O IMENOVANJU RAVNATELJICE UPRAVE POMORSTVA U MINISTARSTVU MORA, PROMETA I INFRASTRUKTURE

Imenuje se dr. sc. NINA PERKO ravnateljicom Uprave pomorstva u Ministarstvu mora, prometa i infrastrukture, na razdoblje od četiri godine.

Klasa: UP/I 080-02/25-01/131

Urbroj: 50301-15/07-25-2

Zagreb, 12. lipnja 2025.

Predsjednik
 mr. sc. Andrej Plenković, v. r.
### NN 94/2025 (25.6.2025.), Ispravak Odluke o imenovanju sudaca Općinskog suda u Zadru

NARODNE NOVINE

1290

Nakon usporedbe s izvornim tekstom Odluke o imenovanju sudaca Općinskog suda u Zadru objavljene u »Narodnim novinama«, broj 88 od 11. lipnja 2025. utvrđena je tiskarska pogreška te se daje

ISPRAVAK ODLUKE

O IMENOVANJU SUDACA
 OPĆINSKOG SUDA U ZADRU

U Odluci o imenovanju sudaca Općinskog suda u Zadru (»Narodne novine«, broj 88/25.) iza naznake Klase i Urbroja, datum donošenja, umjesto riječi: »Zagreb, 23. ožujka 2025.« ispravno glasi: »Zagreb, 27. ožujka 2025.«

Urbroj: 50501-8/2-25-01

Zagreb, 24. lipnja 2025.

Glavna urednica
 Zdenka Pogarčić, v. r.
### NN 95/2025 (27.6.2025.), Kamatna stopa Europske središnje banke na glavne operacije refinanciranja

Hrvatska narodna banka

1299

Na temelju članka 29. stavka 9. Zakona o obveznim odnosima (»Narodne novine«, br. 35/2005., 41/2008., 125/2011., 78/2015., 29/2018., 126/2021., 114/2022., 156/2022. i 155/2023.) Hrvatska narodna banka objavljuje

KAMATNU STOPU

EUROPSKE SREDIŠNJE BANKE NA GLAVNE OPERACIJE REFINANCIRANJA

Kamatna stopa koju je Europska središnja banka primijenila na svoje posljednje glavne operacije refinanciranja i koja je na snazi 1. srpnja 2025. iznosi 2,15 % godišnje.

O. br. 234-091/06-25/BV

Zagreb, 16. lipnja 2025.

Guverner
 Boris Vujčić, v. r.
### NN 95/2025 (27.6.2025.), Pravilnik o sadržaju IV. Akcijskog programa zaštite voda od onečišćenja uzrokovanog nitratima poljoprivrednog podrijetla

Ministarstvo poljoprivrede, šumarstva i ribarstva

1295

Na temelju članka 57. stavka 3. Zakona o vodama (»Narodne novine«, br. 66/19, 84/21 i 47/23), ministar poljoprivrede, šumarstva i ribarstva donosi

PRAVILNIK

O SADRŽAJU IV. AKCIJSKOG PROGRAMA ZAŠTITE VODA OD ONEČIŠĆENJA UZROKOVANOG NITRATIMA POLJOPRIVREDNOG PODRIJETLA

I. UVODNE ODREDBE

Članak 1.

(1) Ovim Pravilnikom propisuje se detaljan sadržaj, uvjeti, mjere te obveznici primjene mjera IV. akcijskog programa zaštite voda od onečišćenja uzrokovanog nitratima poljoprivrednog podrijetla (u daljnjem tekstu: Akcijski program).

(2) Uvjeti i mjere propisane Akcijskim programom smatraju se obvezujućima u primjeni na područjima koja su, prema aktu o određivanju ranjivih područja u Republici Hrvatskoj proglašena ranjivim, a na ostalim područjima smatraju se preporukom poljoprivrednim proizvođačima.

Članak 2.

Ovaj Pravilnik sadrži odredbe koje su u skladu s pravnim aktom Europske unije:

– Direktiva Vijeća 91/676/EEZ od 12. prosinca 1991. godine o zaštiti voda od onečišćenja uzrokovanog nitratima poljoprivrednog podrijetla (SL L 375, 31. 12. 1991.).

II. SADRŽAJ AKCIJSKOG PROGRAMA

Članak 3.

Akcijski program sadrži:

– cilj donošenja Akcijskog programa,

– tumačenje pojmova sadržanih u Akcijskom programu,

– obveznike primjene uvjeta i mjera propisanih Akcijskim programom,

– uvjete i način primjene gnojiva,

– opća načela korištenja gnojiva,

– mjere skladištenja i zbrinjavanja stajskog gnoja,

– razdoblje primjene Akcijskog programa,

– završne odredbe.

III. PRIJELAZNE I ZAVRŠNE ODREDBE

Članak 4.

Ministar nadležan za poljoprivredu donijet će Akcijski program u roku od mjesec dana od dana stupanja na snagu ovoga Pravilnika.

Članak 5.

Stupanjem na snagu ovoga Pravilnika prestaje važiti Pravilnik o sadržaju akcijskog programa zaštite voda od onečišćenja uzrokovanog nitratima poljoprivrednog podrijetla (»Narodne novine«, broj 72/21).

Članak 6.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 001-01/25-01/2
 Urbroj: 525-06/206-25-3
 Zagreb, 11. lipnja 2025.

Potpredsjednik Vlade
 i ministar
 David Vlajčić, v. r.
### NN 95/2025 (27.6.2025.), Pravilnik o izmjenama i dopunama Pravilnika o minimalnom sadržaju obavijesti o informativnom izračunu mirovine

HRVATSKA AGENCIJA ZA NADZOR FINANCIJSKIH USLUGA

1301

Na temelju članka 104. stavka 21. Zakona o obveznim mirovinskim fondovima (»Narodne novine«, br. 19/14., 93/15., 64/18., 115/18., 58/20. i 156/23) Hrvatska agencija za nadzor financijskih usluga na sjednici Upravnog vijeća održanoj 26. lipnja 2025. godine donosi

PRAVILNIK

O IZMJENAMA I DOPUNAMA PRAVILNIKA O MINIMALNOM SADRŽAJU OBAVIJESTI O INFORMATIVNOM IZRAČUNU MIROVINE

Članak 1.

U Pravilniku o minimalnom sadržaju obavijesti o informativnom izračunu mirovine (»Narodne novine« br. 152/24) mijenja se članak 6. stavak 1. na način da se riječ: »šest« zamjenjuje s riječju: »devet«.

Članak 2.

U PRILOGU 1 uz Pravilnik, odjeljak III. VAŽNE INFORMACIJE O NAČINU USKLAĐIVANJA MIROVINE, točka 1. alineja 2. mijenja se i glasi:

»cjelokupni iznos mirovine obvezno se usklađuje dva puta godišnje prema stopi promjene prosječnog indeksa potrošačkih cijena i prosječne bruto plaće svih zaposlenih u Republici Hrvatskoj, prema važećim propisima za usklađivanje mirovina iz I. stupa. Korisnik mirovine ne može odabrati drugačiju opciju.«

U istom odjeljku, točka 2. alineja 2. mijenja se na način da se riječi: »gore opisanim pravilima« zamjenjuju riječima: »važećim propisima«.

Članak 3.

U PRILOGU 2 uz Pravilnik, odjeljak III. VAŽNE INFORMACIJE O NAČINU USKLAĐIVANJA MIROVINE, točka 1. alineja 2. mijenja se i glasi:

»cjelokupni iznos mirovine obvezno se usklađuje dva puta godišnje prema stopi promjene prosječnog indeksa potrošačkih cijena i prosječne bruto plaće svih zaposlenih u Republici Hrvatskoj, prema važećim propisima za usklađivanje mirovina iz I. stupa. Korisnik mirovine ne može odabrati drugačiju opciju.«

U istom odjeljku, točka 2. alineja 2. mijenja se na način da se riječi: »gore opisanim pravilima« zamjenjuju riječima: »važećim propisima«.

Članak 4.

Ovaj Pravilnik objavit će se u »Narodnim novinama«, a stupa na snagu 1. srpnja 2025. godine.

Klasa: 011-01/25-03/04

Urbroj: 326-01-70-72-25-3

Zagreb, 26. lipnja 2025.

Predsjednik
 Upravnog vijeća
 dr. sc. Ante Žigman, v. r.